**การบริหารงานของผู้บริหารสถานศึกษาตามความต้องการ**

**ของครูโรงเรียนวัดทองเพลง สำนักงานเขตคลองสาน**

**สังกัดกรุงเทพมหานคร**

ปนัดดา แช่มพูลศิลป์ ผู้ช่วยศาสตราจารย์ ดร.กฤษดา ผ่องพิทยา ผู้ช่วยศาสตราจารย์ ดร.วิเชียร อินทรสมพันธ์

**บทคัดย่อ**

การวิจัยครั้งนี้มีวัตถุประสงค์ เพื่อศึกษาการบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร ทั้ง 4 ด้านของงานสถานศึกษา ได้แก่ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป ประชากรที่ใช้ในการวิจัยครั้งนี้คือ ครูโรงเรียนวัดทองเพลงจำนวน 26 คน เครื่องมือที่ใช้ในการวิจัย คือแบบสอบถามมาตรประมาณค่า 5 ระดับและแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัย พบว่า การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร โดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายด้านพบว่า   
ด้านการบริหารงานบุคคลและด้านการบริหารงานด้านงบประมาณอยู่ในระดับมากที่สุด ส่วนด้านการบริหารงานด้านทั่วไปมีค่าเฉลี่ยอยู่ในระดับต่ำที่สุด

**คำสำคัญ :** การบริหารสถานศึกษา

**ABSTRACT**

This research has an objective was to study the administration of administrators according to the needs of teachers at Wat Thongpleng School, Klong San in 4 aspects: academic, budget, personnel and general administration. The population included 26 teachers. Data were collectd using 5-point rating scale questionnaire and checklist and were statistically analyzed in percentage, mean and standard deviation.

The findings revealed that the administration of administrators according to the needs of teachers at Wat Thongpleng School, Klong San was generally found at the highest mean. After item analysis, personnel was rated with the highest mean followed by budget and general administration.

**Keyword :** School Administration

**บทนำ**

การบริหารสถานศึกษาจึงเป็นภารกิจหลักของผู้บริหารที่จะต้องกำหนดแบบแผนวิธีการและขั้นตอนต่างๆ   
ในการปฏิบัติงานไว้อย่างเป็นระบบเพราะถ้าระบบบริหารไม่ดีจะกระทบกรเทือนต่อส่วนอื่นๆ ของหน่วยงาน ผู้บริหารที่ดีต้องรู้จักเลือกวิธีบริหารที่เหมาะสมและมีประสิทธิภาพ เพื่อที่จะให้งานนั้นบรรลุจุดหมายที่วางไว้ การบริหารงานนั้นจะต้องใช้ศาสตร์และศิลป์ทุกประการเพราะการดำเนินงานต่างๆ มิใช่เพียงกิจกรรมที่ผู้บริหารจะกระทำเพียงลำพังคนเดียว แต่ยังมีผู้ร่วมงานอีกหลายคนที่มีส่วนร่วมทำให้งานนั้นประสบความสำเร็จ(ปรียาพร วงศ์อนุตรโรจน์, 2544 น.8) ซึ่งการบริหารสถานศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้และถือว่าผู้เรียนมีความสำคัญที่สุด ดังนั้น ผู้บริหารสถานศึกษาจึงมีบทบาทสำคัญอย่างยิ่งในฐานะผู้นำหลัก ซึ่งมีภาระหน้าที่สำคัญ   
คือเป็นผู้นำการศึกษา มีความรับผิดชอบในการบริหารงานด้านต่างๆโดยกระทรวงศึกษาธิการได้กระจายอำนาจการบริหารและการจัดการศึกษา ทั้งด้านการบริหารงานวิชาการ ด้านการบริหารงานงบประมาณ ด้านการรบริหารงานบุคคล และด้านการบริหารงานทั่วไป ไปยังคณะกรรมการเขตการศึกษาพื้นที่รวมทั้งสถานศึกษาในเขตพื้นที่การศึกษา โดยการกระจายอำนาจดังกล่าวนั้นได้ส่งผลให้สถานศึกษามีระบบการบริหารงานที่เป็นนิติบุคคล กล่าวคือ มีความคล่องตัว มีอิสระในการบริหารงานและจัดการศึกษาเป็นไปตามหลักการบริหารจัดการโดยใช้โรงเรียนเป็นฐาน  
 (School Based Management) จึงเป็นการสร้างรากฐานและความเข้มแข็งให้สถานศึกษา

(กระทรวงศึกษาธิการ, 2545 น.6-7)

การบริหารงานของสถานศึกษาทั้ง 4 ด้านนั้นต้องให้มีคุณภาพสอดคล้องกับประสิทธิผล ความต้องการของบุคคลและสังคมนั้น มีความสำคัญอย่างยิ่งในการพัฒนาคนซึ่งเป็นทรัพยากรที่สำคัญของประเทศโดยผู้บริหารสถานศึกษามีอำนาจในการจัดการศึกษาของสถานศึกษา มีหน้าที่และรับผิดชอบในการตัดสินใจที่เกี่ยวกับการบริหารงานวิชาการ การบริหารงานงบประมาณ การบริหารงานบุคคล และการบริหารงานทั่วไป โดยเป็นไปตามความต้องการของครู บุคลากรทางการศึกษา นักเรียน ผู้ปกครอง และชุมชน ซึ่งการที่ผู้บริหารสถานศึกษาจะสร้างความพอใจให้แก่ทุกคน และทุกฝ่ายในสถานศึกษานั้นมิใช่เรื่องง่าย เพราะไม่เพียงแต่ต้องเผชิญกับความยุ่งยากจากบุคคลภายในสถานศึกษาเท่านั้น ยังต้องเผชิญกับบุคคลภายนอกสถานศึกษาด้วย บทบาทหน้าที่ของผู้บริหารสถานศึกษาเป็นปัจจัยสำคัญในการรวมกลุ่มและจูงใจคนเพื่อก่อให้เกิดผลต่อการเปลี่ยนแปลงในการปฏิบัติงานและเสริมสร้างความก้าวหน้าของสถานศึกษาให้มีประสิทธิภาพตามนโยบายที่กำหนดไว้ (วิรัตน์ มะโนวัฒนา, 2548 น.26) และเพื่อก่อให้เกิดความก้าวหน้าทางด้านวิชาการ โดยให้สามารถดำเนินการไปได้อย่างมีประสิทธิภาพ ซึ่งจะนำไปสู่เป้าหมายของความสำเร็จในสถานศึกษา ในการบริหารงานให้มีประสิทธิภาพนั้น ผู้บริหารควรให้ความสำคัญกับการบริหารงานบุคคล ทั้งด้านบุคคล สังคม เศรษฐกิจและสิ่งแวดล้อม โดยเฉพาะอย่างยิ่งการสร้างระบบการบริหารงานภายในสถานศึกษาที่ดีให้เกิดประสิทธิผลของงานและเกิดแรงจูงใจในการทำงานมากที่สุด

โรงเรียนวัดทองเพลง แบ่งโครงสร้างการบริหารงานออกเป็น 4 ด้านได้แก่ ด้านการบริหารงานวิชาการ   
ด้านการบริหารงานงบประมาณ ด้านการบริหารงานบุคคล ด้านการบริหารงานทั่วไป ผู้บริหารยึดหลักการบริหารและเทคนิคการบริหารงานแบบการพัฒนาตามกระบวนการ วงจรการบริหารงานคุณภาพ การบริหารงานสถานศึกษามีความจำเป็นอย่างยิ่งที่ต้องอาศัยความร่วมมือร่วมใจจากทุกฝ่ายตั้งแต่ผู้บริหารโรงเรียน คณะครู บุคลากรทุกคน คณะกรรมการสถานศึกษา ผู้ปกครอง ผู้แทนชุมชน ภาครัฐและภาคเอกชนเข้ามามีส่วนร่วมในการสนับสนุนการจัดการศึกษาร่วมกัน เพื่อให้บรรลุจุดมุ่งหมายของหลักสูตร และเป็นไปตามพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติม ฉบับที่ 2 พุทธศักราช 2545 และ ฉบับที่ 3 พุทธศักราช 2553 ตลอดจนนโยบายของภาครัฐในด้านการศึกษาตามกรอบทิศทางการพัฒนาการศึกษา ที่สอดคล้องกับแผนการศึกษาแห่งชาติ พุทธศักราช2545-2559 และนโยบายของคณะผู้บริหารกรุงเทพมหานครโดยกำหนดวิสัยทัศน์ยุทธศาสตร์ในการบริหารจัดการศึกษา เพื่อให้โรงเรียนมีคุณภาพมาตรฐานอย่างต่อเนื่อง

ดังนั้น ผู้วิจัยจึงมีความสนใจที่จะทำการศึกษาวิจัย เรื่อง การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร โดยสำรวจความคิดเห็นของครูที่มีต่อการบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร ทั้ง 4 ด้าน ได้แก่ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และ ด้านการบริหารงานทั่วไป เพื่อนำผลการวิจัยที่ได้นี้ไปเป็นแนวทางในการบริหารงานโรงเรียนวัดทองเพลง สำนักงานเขตคลองสาน สังกัดกรุงเทพมหานครให้มีประสิทธิภาพต่อไป

**วัตถุประสงค์การวิจัย**

เพื่อศึกษาการบริหารงานของผู้บริหารสถานศึกษาตามความต้องการของครูโรงเรียนวัดทองเพลง   
สำนักงานเขตคลองสาน สังกัดกรุงเทพมหานคร

**ขอบเขตของการวิจัย**

การวิจัยครั้งนี้มุ่งศึกษาการบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร

**ประชากร**

ประชากรที่ใช้ในการวิจัยครั้งนี้ ครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร   
ภาคเรียนที่ 2 ปีการศึกษา 2559 จำนวน 26 คน

**ตัวแปรที่ศึกษา**

ตัวแปรที่ศึกษา ได้แก่ การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร ในขอบข่ายภารกิจ 4 ด้าน ได้แก่

1. ด้านการบริหารงานวิชาการ

2. ด้านการบริหารงานงบประมาณ

3. ด้านการบริหารงานบุคคล

4. ด้านการบริหารงานทั่วไป

**ระยะเวลาที่ใช้ในการวิจัย**

ตั้งแต่ เดือนมกราคม – เมษายน 2560

**วิธีดำเนินการวิจัย**

การศึกษาวิจัยครั้งนี้เป็นการศึกษาวิจัย เรื่อง การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร ภาคเรียนที่ 2 ปีการศึกษา 2559 กลุ่มตัวอย่างคือครูจำนวน 26 คน

**1.ประชากร**

ประชากรที่ใช้ในการวิจัยครั้งนี้ ครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร   
ภาคเรียนที่ 2 ปีการศึกษา 2559 จำนวน 26 คน

|  |  |  |
| --- | --- | --- |
| **ข้อมูลทั่วไป** | **จำนวน** | **ร้อยละ** |
| **เพศ**  ชาย  หญิง | 7  19 | 26.90  73.10 |
| **รวม** | **26** | **100.00** |
| **วุฒิการศึกษา**  ปริญญาตรี  ปริญญาตรีขึ้นไป | 19  7 | 73.10  26.90 |
| **รวม** | **26** | **100.00** |
| **ประสบการณ์ในการสอน**  น้อยกว่า 10 ปี  มากกว่า 10 ปี | 12  14 | 46.20  53.80 |
| **รวม** | **26** | **100.00** |

**เครื่องมือที่ใช้ในการวิจัยครั้งนี้** เป็นแบบสอบถาม แบ่งออกเป็น 2 ตอนดังนี้

ตอนที่ 1 เป็นแบบสอบถามเกี่ยวกับสถานภาพของผู้ตอบแบบสอบถาม มีลักษณะเป็นแบบสำรวจรายการ (Check – List) ประกอบด้วยข้อมูลส่วนต่าง ๆ ได้แก่ เพศ วุฒิทางการศึกษาและประสบการณ์ในการสอน

ตอนที่ 2 เป็นแบบสอบถามเกี่ยวกับแนวทางการบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร ทั้ง 4 ด้าน ได้แก่ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคลากร และด้านการบริหารงานทั่วไป ซึ่งแบบสอบถามตอนนี้มีจำนวนทั้งหมด 40 ข้อ มีลักษณะเป็นแบบมาตราส่วนประมาณค่า (Rating Scale) 5 ระดับมีค่าความเชื่อมั่นแบบสอบถามเท่ากับ 0.95

ตอนที่ 3 เป็นแบบคำถามปลายเปิดเกี่ยวกับข้อเสนอแนะแนวทางการบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร ทั้ง 4 ด้าน คือ   
ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป จำนวน 4 ข้อ

**2. การสร้างเครื่องมือที่ใช้ในการวิจัย** ผู้วิจัยดำเนินการสร้างเครื่องมือที่ใช้ในการวิจัย มีขั้นตอนการสร้าง ดังนี้

2.1 ศึกษาหลักการทฤษฎีจากตำรา เอกสาร บทความทางวิชาการและงานวิจัย

2.2 นำข้อมูลที่ได้มากำหนดกรอบแนวความคิดในการวิจัย

2.3 สร้างเครื่องมือเป็นแบบสอบถามตามมาตราส่วนประมาณค่า (Rating Scale) 5 ระดับ   
คือ ระดับความพึงพอใจมากที่สุด มาก ปานกลาง น้อย และน้อยที่สุด จำนวน 40 ข้อ แล้วเสนอให้ผู้เชี่ยวชาญจำนวน 3 ท่าน ตรวจสอบความเที่ยงตรงตามเนื้อหา (Content Validity) และหาดัชนีความสอคล้อง (IOC) ของแบบสอบถาม โดยเลือกข้อที่มีค่าดัชนีความสอดคล้องตั้งแต่ .50 ขึ้นไป ซึ่งได้เลือกไว้ 40 ข้อ แล้วนำมาพิจารณาความเหมาะสมของสำนวนภาษา การใช้ถ้อยคำ และนำแบบสอบถามไปปรับปรุงแก้ไข

2.4 นำแบบสอบถามมาปรับปรุงและแก้ไขตามข้อเสนอแนะของผู้เชี่ยวชาญ

2.5 นำแบบสอบถามที่ปรับปรุงแก้ไขแล้วไปทดลองใช้กับครูไม่ใช่กลุ่มตัวอย่าง หลังจากนั้นจึงนำมา

ปรับปรุงแก้ไขอีกครั้งก่อนนำไปทดลองใช้เพื่อหาคุณภาพรายข้อและหาค่าอำนาจจำแนกโดยการหาค่าสัมพันธ์ระหว่างคะแนนรายข้อกับคะแนนรวม

2.6 นำแบบสอบถามที่ปรับปรุงและแก้ไขแล้วไปใช้กับกลุ่มประชากร ได้แก่ครูโรงเรียนวัดทองเพลง

สำนักงานเขตคลองสาน สังกัดกรุงเทพมหานคร ภาคเรียนที่ 2 ปีการศึกษา 2559 จำนวน 26 คนซึ่งเป็นการเก็บรวบรวมข้อมูลจริงเพื่อหาค่าความเชื่อมั่นรวมจำนวน 26 คน จากนั้นนำไปหาค่าความเชื่อมั่น โดยใช้สูตรของ  
ครอนบราค (Cronbach’s Alpha Coefficient ) ได้ค่าความเชื่อมั่นเท่ากับ 0.95

2.7 นำแบบสอบถามที่ปรับปรุงเรียบร้อยไปใช้ในการเก็บรวบรวมข้อมูลต่อไป

**3. การเก็บรวบรวมข้อมูล**

การวิจัยครั้งนี้ ผู้วิจัยได้ดำเนินการเก็บรวบรวมข้อมูลตามขั้นตอน ดังนี้

1. ผู้วิจัยติดต่อมหาวิทยาลัยราชภัฏบ้านสมเด็จเจ้าพระยา เพื่อขอหนังสือแจ้งหน่วยงานที่เกี่ยวข้องเพื่อขอความ

อนุเคราะห์ในการดำเนินการวิจัยและรวบรวมข้อมูล

2. ส่งหนังสือเพื่อขออนุญาตจาก มหาวิทยาลัยราชภัฏบ้านสมเด็จเจ้าพระยา และชี้แจงรายละเอียดในการ

เก็บรวบรวมข้อมูล

3. ผู้วิจัยแจกแบบสอบถามให้กลุ่มตัวอย่างทุกคนด้วยตนเองและนัดเวลาเก็บแบบสอบถาม

4. ผู้วิจัยติดตามเก็บแบบสอบถามคืนจากกลุ่มตัวอย่างทุกคน

5. นำข้อมูลที่เก็บรวบรวมได้มาทำการวิเคราะห์ทางสถิติ

4. **สถิติที่ใช้ในการวิเคราะห์ข้อมูล**

ในการวิเคราะห์ข้อมูลครั้งนี้ ผู้วิจัยได้เก็บรวบรวมข้อมูล และวิเคราะห์ข้อมูล โดยการนำคะแนนที่ได้จากการทดสอบ มาวิเคราะห์ทางสถิติ ดังนี้

1. ข้อมูลที่ได้รับจากตอนที่ 1 วิเคราะห์ข้อมูลโดยการหาค่าความถี่ (Frequency) และหาค่า  
ร้อยละ (Percentage)

2. ข้อมูลที่ได้รับจากตอนที่ 2 วิเคราะห์ข้อมูลโดยการหาค่าเฉลี่ย และส่วนเบี่ยงเบนมาตรฐาน โดยใช้คอมพิวเตอร์โปรแกรมสำเร็จรูป การแปลผลเกี่ยวกับการวิเคราะห์ข้อมูล ในการวิจัยครั้งนี้กำหนดเกณฑ์การแปลผลค่าเฉลี่ย ดังนี้

4.50 – 5.00 ระดับความคิดเห็นต่อการบริหารงานของผู้บริหารตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร อยู่ในระดับมากที่สุด

3.50 – 4.49 ระดับความคิดเห็นต่อการบริหารงานของผู้บริหารตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร อยู่ในระดับมาก

2.50 – 3.49 ระดับความคิดเห็นต่อการบริหารงานของผู้บริหารตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร อยู่ในระดับปานกลาง

1.50 – 2.49 ระดับความคิดเห็นต่อการบริหารงานของผู้บริหารตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร อยู่ในระดับน้อย

1.00 – 1.49 ระดับความคิดเห็นต่อการบริหารงานของผู้บริหารตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร อยู่ในระดับน้อยที่สุด

3.ข้อมูลที่ได้รับจากตอนที่ 3 วิเคราะห์ข้อมูลโดยการสรุปข้อเสนอแนะเกี่ยวกับการบริหารงานของ

ผู้บริหารตามความต้องการของครูโรงเรียนวัดทองเพลง สำนักงานเขตคลองสาน สังกัดกรุงเทพมหานคร ทั้ง 4 ด้าน คือ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป โดยการเขียนความเรียง

**สรุปผลการวิจัยและการอภิปรายผล**

การวิจัยเรื่อง การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงาน  
เขตคลองสาน สังกัดกรุงเทพมหานคร ทั้ง 4 ด้านของงานสถานศึกษา ได้แก่ ด้านการบริหารงานวิชาการ ด้านการบริหารงานงบประมาณ ด้านการบริหารงานบุคคล และด้านการบริหารงานทั่วไป ผลการวิจัยพบว่า

ด้านการบริหารงานด้านวิชาการโดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายข้อ พบว่า   
ครูโรงเรียนวัดทองเพลงมีความต้องการผู้บริหารที่มีการปฏิบัติเกี่ยวกับเรื่องการวิจัยในชั้นเรียนเพื่อพัฒนาคุณภาพการศึกษาในสถานศึกษา,การพัฒนากระบวนการเรียนรู้,การส่งเสริมและสนับสนุนงานวิชาการอยู่ในระดับมากที่สุด ส่วนการพัฒนากระบวนการวัดผล ประเมินผล,การพัฒนาและส่งเสริมให้มีแหล่งเรียนรู้,การจัดแนะแนวการศึกษา,  
การพัฒนาและใช้สื่อเทคโนโลยีเพื่อการศึกษามีค่าเฉลี่ยต่ำสุด

ด้านงบประมาณโดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายข้อ พบว่า ครูโรงเรียน  
วัดทองเพลง มีความต้องการผู้บริหารที่มีการปฏิบัติเกี่ยวกับเรื่องการดำเนินงานจัดทำแผนงบประมาณและคำขอตั้งงบประมาณเพื่อเสนอต่อหน่วยงานที่เกี่ยวข้อง, มีความรู้เกี่ยวกับระบบงบประมาณ, มีการบริหารจัดการทรัพยากรเพื่อการศึกษา, มีการระดมทรัพยากรและการลงทุนเพื่อการศึกษาในสถานศึกษาอย่างต่อเนื่อง, เข้าใจระเบียบงานพัสดุและการเงิน,การจัดทำหรือจัดหาแบบพิมพ์บัญชี ทะเบียน และรายงาน และ มีการวางแผนการบริหารการเงินและหมั่นตรวจสอบการใช้งบประมาณอยู่ในระดับมากที่สุด ส่วนการควบคุมดูแล บำรุงรักษาและจำหน่ายพัสดุครุภัณฑ์ มีค่าเฉลี่ยอยู่ในระดับต่ำสุด

ด้านการบริหารงานบุคคลโดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายข้อ พบว่า ครูโรงเรียนวัดทองเพลง มีความต้องการผู้บริหารที่มีการปฏิบัติเกี่ยวกับเรื่องมีการวางแผนดำเนินงานการบริหารงานบุคคล,มีการวางแผนงานการปฏิบัติราชการประจำสถานศึกษา,มีการส่งเสริมและพัฒนาบุคลากรในสถานศึกษา,มีการแนะแนวจัดการระบบดูแลช่วยเหลือนักเรียน,การประเมินผลการปฏิบัติงานข้าราชการครูและบุคลากรทางการศึกษา,   
การส่งเสริมวินัย คุณธรรมและจริยธรรมสำหรับข้าราชการครู,การเสริมสร้างประสิทธิภาพด้านคุณธรรม จริยธรรมอย่างต่อเนื่อง และการส่งเสริมให้บุคคลากรปฏิบัติตามระบอบประชาธิปไตย ในระดับมากที่สุด ส่วนการดำเนินการทางวินัยและการลงโทษบุคลากร และการสรรหาบุคลากรในการปฏิบัติงานภายในสถานศึกษา มีค่าเฉลี่ยอยู่ในระดับต่ำที่สุด

ด้านการบริหารงานด้านทั่วไป โดยรวมมีค่าเฉลี่ยอยู่ในระดับมากที่สุด เมื่อพิจารณาเป็นรายข้อ พบว่า   
ครูโรงเรียนวัดทองเพลง มีความต้องการผู้บริหารที่มีการปฏิบัติเกี่ยวกับเรื่องการวางแผนดำเนินงานเกี่ยวกับระบบงานธุรการ,มีการจัดระบบการบริหารงานและพัฒนาองค์กรอยู่เสมอ,การส่งเสริม สนับสนุนและประชาสัมพันธ์การจัดการศึกษาแก่บุคคล ชุมชน องค์กรหน่วยงานและสถาบันสังคมอื่นที่จัดการศึกษา,มีการจัดระบบการควบคุมดูแลหน่วยงานอย่างสม่ำเสมอ,การดูแลอาคารสถานที่และสภาพแวดล้อมภายในสถานศึกษา และการส่งเสริมงานอนามัยของโรงเรียนอยู่ในระดับมากที่สุด ส่วนการพัฒนากระบวนการวัดผลประเมินผล,การพัฒนาและส่งเสริมให้มีแหล่ง  
เรียนรู้,การจัดแนะแนวการศึกษา,การพัฒนาและใช้สื่อเทคโนโลยีเพื่อการศึกษา มีค่าเฉลี่ยอยู่ในระดับต่ำที่สุด

**ตารางแสดงค่าเฉลี่ยและส่วนเบี่ยงเบนมาตรฐาน แสดงแนวทางการบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร โดยรวม**

|  |  |  |  |  |
| --- | --- | --- | --- | --- |
| **แนวทางการบริหารงานของผู้บริหารสถานศึกษาตามความต้องการของครู** | μ | σ | **ระดับความ**  **ต้องการ** | **ลำดับ** |
| ด้านการบริหารงานด้านวิชาการ  ด้านการบริหารงานด้านงบประมาณ  ด้านการบริหารงานด้านบุคคล  ด้านการบริหารงานด้านทั่วไป | 4.96  4.98  4.98  4.92 | .15  .05  .04  .20 | มากที่สุด  มากที่สุด  มากที่สุด  มากที่สุด | 3  1  1  4 |
| **รวม** | **4.96** | **.06** | **มากที่สุด** |  |

จากการศึกษาวิจัย เรื่อง การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานคร ในครั้งนี้ ผู้วิจัยสามารถสรุปประเด็นที่สำคัญมาอภิปรายผล ดังนี้

ผลการวิจัย พบว่า การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานครโดยรวมมีค่าเฉลี่ยอยู่ในระดับมากที่สุด เพราะครูให้ความสำคัญกับการบริหารงานของผู้ริหารสถานศึกษา ที่จะนำพาสถานศึกษาไปในทิศทางใดทิศทางหนึ่ง ทั้งนี้ก็ขึ้นอยู่กับการบริหารงานของผู้บริหารสถานศึกษา สอดคล้องกับแนวคิดของ Simon (อ้างถึงในยุทธ ไกยวรรณ์, 2550, น.18) การบริหาร หมายถึง ศิลปะในการทา ให้สิ่ง ต่าง ๆ ได้รับการกระทำจนเป็น ผลสำเร็จกล่าวคือผู้บริหารไม่ใช่เป็นผู้ปฏิบัติแต่เป็นผู้ใช้ศิลปะทำให้ผู้ ปฏิบัติทำงานจนสำเร็จตามจุดมุ่งหมายที่ผู้บริหารตัดสินใจเลือกแล้ว

ด้านการบริหารงานด้านวิชาการ โดยรวมมีค่าเฉลี่ยอยู่ในระดับมากที่สุด ทั้งนี้ ครูโรงเรียนวัดทองเพลงมีความต้องการผู้บริหารที่มีการปฏิบัติเกี่ยวกับเรื่องการวิจัยในชั้นเรียนเพื่อพัฒนาคุณภาพการศึกษาในสถานศึกษา,  
การพัฒนากระบวนการเรียนรู้,การส่งเสริมและสนับสนุนงานวิชาการ สอดคล้องกับผลงานวิจัยของวินิจ เกตุขำ   
(2546, น.1) ได้ทำการศึกษาวิจัยเรื่อง ภาวะผู้นำของผู้บริหารสถานศึกษาขั้นพื้นฐานและผู้บริหารเขตพื้นที่การศึกษาพบว่าการบริหารวิชาการ หมายถึง กิจกรรมทุกชนิดที่เกี่ยวกับการเรียนการสอนในโรงเรียนหรือสถานศึกษา เพื่อให้การเรียนการสอนเกิดผลดีมีประสิทธิภาพ

ด้านงบประมาณ โดยรวมมีค่าเฉลี่ยอยู่ในระดับมากที่สุด ทั้งนี้ ครูโรงเรียนวัดทองเพลง มีความต้องการผู้บริหารที่มีการปฏิบัติเกี่ยวกับเรื่องการดำเนินงานจัดทำแผนงบประมาณและคำขอตั้งงบประมาณเพื่อเสนอต่อหน่วยงานที่เกี่ยวข้อง,มีความรู้เกี่ยวกับระบบงบประมาณ, มีการบริหารจัดการทรัพยากรเพื่อการศึกษา,มีการระดมทรัพยากรและการลงทุนเพื่อการศึกษาในสถานศึกษาอย่างต่อเนื่อง,เข้าใจระเบียบงานพัสดุและการเงิน,การจัดทำหรือจัดหาแบบพิมพ์บัญชี ทะเบียน และรายงาน และ มีการวางแผนการบริหารการเงินและหมั่นตรวจสอบการใช้งบประมาณ สอดคล้องกับกระทรวงศึกษาธิการ(2546, น.39) ได้วางแนวทางการบริหารงานด้านงบประมาณ พบว่า การบริหารงบประมาณของสถานศึกษา มุ่งเน้นความเป็นอิสระในการบริหารจัดการ มีความคล่องตัว โปร่งใส ตรวจสอบได้ ยึดหลักการบริหารมุ่งเน้นผลสัมฤทธิ์และบริหารงานงบประมาณ แบบมุ่งเน้นผลงานให้มีการจัดหาผลประโยชน์จากทรัพย์สินของสถานศึกษา รวมทั้งจัดหารายได้จากการบริการมาใช้บริหารเพื่อประโยชน์ทางการศึกษา

ด้านการบริหารงานบุคคล โดยรวมมีค่าเฉลี่ยอยู่ในระดับมากที่สุด ทั้งนี้ครูโรงเรียนวัดทองเพลง   
มีความต้องการผู้บริหารที่มีการปฏิบัติเกี่ยวกับเรื่องมีการวางแผนดำเนินงานการบริหารงานบุคคล, มีการวางแผนงานการปฏิบัติราชการประจำสถานศึกษา,มีการส่งเสริมและพัฒนาบุคลากรในสถานศึกษา, มีการแนะแนวจัดการระบบดูแลช่วยเหลือนักเรียน,การประเมินผลการปฏิบัติงานข้าราชการครูและบุคลากรทางการศึกษา,การส่งเสริมวินัย คุณธรรมและจริยธรรมสำหรับข้าราชการครู,การเสริมสร้างประสิทธิภาพด้านคุณธรรม จริยธรรมอย่างต่อเนื่อง   
และการส่งเสริมให้บุคคลากรปฏิบัติตามระบอบประชาธิปไตย สอดคล้องกับกระทรวงศึกษาธิการ (2546, น.51-64)   
ได้กำหนดความหมาย ด้านการบริหารงานบุคคล พบว่า การบริหารบุคคลแบบการบริหารสถานศึกษาขั้นพื้นฐานที่เป็นนิติบุคคลว่า ในการบริหารบุคคลในสถานศึกษา ต้องให้ความสำคัญทุกกระบวนการ ตั้งแต่การพิจารณาแต่งตั้งคณะกรรมการสรรหาเพื่อสรรหาการบริหารบุคคลและระบวนการพัฒนา การส่งเสริมขวัญกำลังใจเพื่อให้มีผลต่อการปฏิบัติงานตามที่คาดหวังทุกขั้นตอน

ด้านการบริหารงานด้านทั่วไป โดยรวมมีค่าเฉลี่ยอยู่ในระดับมากที่สุด ทั้งนี้ ครูโรงเรียนวัดทองเพลง   
มีความต้องการผู้บริหารที่มีการปฏิบัติเกี่ยวกับเรื่องการวางแผนดำเนินงานเกี่ยวกับระบบงานธุรการ,มีการจัดระบบการบริหารงานและพัฒนาองค์กรอยู่เสมอ,การส่งเสริม สนับสนุนและประชาสัมพันธ์การจัดการศึกษาแก่บุคคล ชุมชน องค์กรหน่วยงานและสถาบันสังคมอื่นที่จัดการศึกษา,มีการจัดระบบการควบคุมดูแลหน่วยงานอย่างสม่ำเสมอ,   
การดูแลอาคารสถานที่และสภาพแวดล้อมภายในสถานศึกษา และการส่งเสริมงานอนามัยของโรงเรียนสอดคล้องกับสำนักงานปลัดกระทรวงศึกษาธิการ (2546, น.110) ได้กำหนดความหมาย ด้านการบริหารงานด้านทั่วไป พบว่า   
การบริหารที่รวมเอาภารกิจหน้าที่ที่เห็นว่าเป็นด้านย่อยๆ และไม่อาจจัดเข้าไว้ในหน้าที่ภารกิจใดๆ ได้ ก็นำมารวมเข้าด้วยกันเป็นภารกิจหน้าที่ด้านการบริหารทั่วไป

**ข้อเสนอแนะ**

**ข้อเสนอแนะเพื่อการปฏิบัติ**

จากผลการวิจัย พบว่า การบริหารงานของผู้บริหารสถานศึกษาตามความต้องการของครูโรงเรียนวัดทองเพลง สำนักงานเขตคลองสานสังกัดกรุงเทพมหานครโดยรวมมีค่าเฉลี่ยอยู่ในระดับมากที่สุด จึงนำผลการวิจัยดังกล่าวเพื่อการปฏิบัติดังนี้ต่อไปนี้

1. ด้านการบริหารงานวิชาการ ผู้บริหารควรมีการพัฒนากระบวนการวัดผล ประเมินผลการพัฒนาและส่งเสริมให้มีแหล่งเรียนรู้การจัดแนะแนวการศึกษาการพัฒนาและใช้สื่อเทคโนโลยีเพื่อการศึกษาให้กับผู้เรียน

2. ด้านการบริหารงานด้านงบประมาณ ผู้บริหารควรมีการควบคุมดูแล บำรุงรักษาและจัดจำหน่ายพัสดุครุภัณฑ์ จัดทำข้อมูลให้เป็นปัจจุบันอยู่เสมอ

3. ด้านการบริหารงานบุคคล ผู้บริหารควรมีการดำเนินการทางวินัยและการลงโทษบุคลากรที่กระทำความผิด โดยเข้าสู่กระบวนการอย่างถูกต้องตามขั้นตอน และการสรรหาบุคลากรมาปฏิบัติงานภายในสถานศึกษา

4. ด้านการบริหารงานด้านทั่วไป ผู้บริหารควรมีการพัฒนากระบวนการวัดผล ประเมินผลการพัฒนาตรงตามมาตรฐานและส่งเสริมให้มีแหล่งเรียนรู้

**ข้อเสนอแนะในการวิจัยครั้งต่อไป**

1. จัดทำวิจัย และพัฒนาบุคลากรเพื่อสร้างโอกาสความก้าวหน้าในงานของสถานศึกษา มีการพัฒนาในด้านต่าง ๆ ของการทำงานเพื่อนำความรู้ที่ได้มาพัฒนาโรงเรียนวัดทองเพลง สำนักงานเขตคลองสานสังกัดกรุงเทพมหานคร

2. จัดทำวิจัย เรื่อง การบริหารงานของผู้บริหารสถานศึกษาตามความต้องการของครู เพื่อเป็นการสร้างแนวทางการบริหารงานที่ดีแก่บุคลากรของโรงเรียนวัดทองเพลง สำนักงานเขตคลองสานสังกัดกรุงเทพมหานคร

**บรรณานุกรม**

กระทรวงศึกษาธิการ. (2546). **การบริหารสถานศึกษาขั้นพื้นฐานที่เป็นนิติบุคคล.**กรุงเทพมหานคร:

อรุณการพิมพ์

กระทรวงศึกษาธิการ. (2546). **พระราชบัญญัติการศึกษาแห่งชาติพุทธศักราช 2542 แก้ไข เพิ่มเติม**

**(ฉบับที่2) พุทธศักราช 2545.** กรุงเทพมหานคร : คุรุสภา

ปรียาพร วงศ์อนุตรโรจน์ (2544) **จิตวิทยาบริหารงานบุคคล.** กรุงเทพมหานคร: ศูนย์สื่อเสริม

กรุงเทพมหานคร.

ยุทธ ไกยวรรณ์.(2550). **การบริหารการผลิต. กรุงเทพฯ: ศูนย์สื่อส่งเสริมครู.** บริษัทพิมพ์จำกัด

ปรียาพร วงศ์อนุตรโรจน์ (2544) **จิตวิทยาบริหารงานบุคคล.** กรุงเทพมหานคร: ศูนย์สื่อเสริม

กรุงเทพมหานคร.

วิรัตน์ มะโนวัฒนา. (2548) **ความสัมพันธ์ระหว่างภาวะผู้นำของผู้บริหารกับประสิทธิผลของโรงเรียนสังกัดสำนักงานเขต**